**ZÁKLADNÁ UMELECKÁ ŠKOLA ĽUDOVÍTA FULLU RUŽOMBEROK**

**výtvarná súťaž FULLOVA PALETA 2022**

**12. ročník regionálnej súťažnej prehliadky výtvarných prác detí a mládeže na tému:**

**HRADY, ZÁMKY A KAŠTIELE SLOVENSKA**

História našej krajiny siaha do dávnej minulosti a je neoddeliteľnou súčasťou života každého z nás. Na území Slovenska sa nachádza viac ako 100 hradov a zámkov a vyše 200 kaštieľov postavených v rôznych historických epochách. Sú to sídla slávnych panovníkov a dejiská dôležitých historických udalostí, ktoré majú každý svoj príbeh. Pestrá architektúra a umelecké štýly ponúkajú nám neopakovateľné zážitky.

Cieľom súťaže je oboznámiť mladých výtvarníkov s historicko-kultúrnymi pamiatkami architektúry Slovenska a rozvíjať umelecký cit, zdokonaľovať sa vo výtvarných technikách a prejavovať úctu a lásku k našej malebnej krajine.

**Podmienky súťaže:**

Právo zúčastniť sa výtvarnej súťaže FULLOVA PALETA **2022** má každé dieťa materskej školy, žiaci základnej školy, základnej umeleckej školy, strednej školy.  
 Prevedenie prác je možné vo výtvarných technikách: kresba, maľba, grafika, počítačová grafika. Formát výtvarných prác je A2, A3. Na druhej strane diela treba napísať názov historického objektu. Hodnotiť sa budú práce s vyplnenou prihláškou (príloha) zaslané najneskôr do 16.5.2022 na adresu školy:  
ZUŠ ĽUDOVÍTA FULLU, OBVODOVÁ 23, 034 01 RUŽOMBEROK

**Súťažné kategórie:**

1. kategória 5-7 rokov (MŠ,ZŠ,ZUŠ)  
2. kategória 8-11 rokov (ZŠ a ZUŠ)  
3. kategória 12-15 rokov (ZŠ a ZUŠ)  
4. kategória 16-19 rokov (SŠ a ZUŠ)

Odborná porota udelí ceny v jednotlivých súťažných kategóriách, taktiež si vyhradzuje právo neudeliť niektorú z cien. Práce sa nevracajú !

**Vyhlásenie výsledkov**

Slávnostné vyhlásenie výsledkov súťaže Fullova paleta 2022 a odovzdanie cien sa uskutoční 2. júna 2022 o 16:00 v Synagóge v Ružomberku ( Panská ulica č.3 ).

V prípade akýchkoľvek otázok kontaktujte organizátora súťaže telefonicky na čísle tel.: 044/432 37 63, 0903 488 985 alebo e- mailom na adrese: zusruzomberok@gmail.com

|  |  |
| --- | --- |
| FULLOVA PALETA 2022 | |
| Meno autora: | Vek: |
| Názov práce: | |
| Adresa školy: | |
| Meno pedagóga: | |
| Kontakt: | |